***1. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2020. október 13-i nyilvános rendkívüli ülésére***

***Az előterjesztés címe és tárgya:***

***Csabdi Község Önkormányzat TOP-3.2.1-15-FE1-2016-00021. azonosítószámú „Energetikai beruházás Csabdi Községben” tárgyú projekt kapcsán keletkezett visszafizetési kötelezettség rendezése***

***A tárgykört rendező jogszabály:***

* *az államháztartásról szóló 2011. évi CXCV. törvény (a továbbiakban: Áht.)*
* *az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)*

***Előterjesztő: Huszárovics Antal polgármester***

***Az előterjesztést készítette: Magyar Judit pályázati ügyintéző***

***Tisztelt Képviselő-testület!***

*Csabdi Község Önkormányzat a 2017. évben elnyert Energetikai korszerűsítés pályázat keretein belül napelem rendszer kiépítési valósította meg közintézményein (Iskola, Óvoda, Hivatal). A pályázat benyújtásakor (2016. évben) 7.696.394,-Ft összeg került tervezésre a napelem rendszer kiépítésére, a megvalósításra 2018. évben került sor. A kivitelező kiválasztási eljárás során, a legalacsonyabb ajánlati árat biztosító került kiválasztása, mely 9.759.721,-Ft-os áron vállalta a munkálatok elvégzését. Az elszámolást 2019. év elején ugyan elfogadták, de most a benyújtott elszámolások Hiánypótlásai során bekért energetikai ellenőrző segédtábla „Egyéb fajlagos korlátok” fülön a napelemes fejlesztés költségeinek épületenkénti megosztása és fajlagos korlátok ellenőrzése” táblázat 1.984.910,-Ft összegű költségcsökkenést mutat.*

*Az Önkormányzatnak két lehetősége van:*

1. *Vállalja az 1.984.910,-Ft összeg visszafizetését,*
2. *Vállalja, hogy a különbözet miatt szabálytalansági eljárást kezdeményeznek, majd ennek végén – nagy valószínűséggel - büntetőkamattal növelten kell teljesítenünk a visszafizetést.*

*Kérem, szíveskedjen a Tisztelt Képviselő-testület az előterjesztést megtárgyalni és a határozati javaslatot elfogadni.*

*Csabdi, 2020. szeptember 24.*

*Huszárovics Antal*

 *polgármester*

***Határozati javaslat:***

***Csabdi Község Önkormányzat Képviselő-testületének***

***…/2020. (X. 13.) számú határozata***

***Csabdi Község Önkormányzat TOP-3.2.1-15-FE1-2016-00021. azonosítószámú „Energetikai beruházás Csabdi Községben” tárgyú projekt kapcsán keletkezett visszafizetési kötelezettség rendezése***

*Csabdi Község Önkormányzat Képviselő-testülete a TOP-3.2.1-15-FE1-2016-00021. azonosítószámú „Energetikai beruházás Csabdi Községben” tárgyú projekt kapcsán keletkezett visszafizetési kötelezettség rendezése” tárgyban úgy határoz, hogy a napelemre vonatkozó fajlagos költségkorlát túllépése miatt keletkezett 1.984.910,-Ft, azaz Egymillió-kilencszáznyolcvannégyezer-kilencszáztíz forint visszafizetését teljesíti.*

*Felelős: Huszárovics Antal polgármester*

*Határidő: azonnal*